房屋局主要根據經濟房屋家團嘅購買力，樓宇嘅座落地點、建成年份，單位響樓宇總體結構入面嘅面向同位置、面積同類型之類相關計價因素而訂定經濟房屋嘅單位售價。以現時社會房屋兩人家團收入上限一萬一千八百四十蚊嘅三十個百分比作為供款負擔計算，以買入一個四十平方米嘅實用面積單位、廿年供款期同五個百分比嘅供款利率，咁樣嚟計出可負擔嘅樓價係七十六萬八千八百八十三蚊，每平方米實用面積係一萬九千二百二十二蚊，按地區系數一點零四調整之後，青葱大廈嘅實用面積每平方米平均售價係一萬九千九百九十蚊，以實用比率七十二點七九嗰百分比計算，相當於建築面積每平方呎係一千三百五十一蚊左右。